Segalanya Ku Terima

Segalanya Ku Terima adalah merupakan drama bertemakan latar belakang korporat pengarah Prof. Madya Raja Ahmad Alauddin yang telah diterbitkan oleh Grand Brilliance pada tahun 2009. Dibintangi oleh Raja Farah, Irma Hasmie, Hafidzuddin Fazil, Azizah Mahzan, Ezany Nizariff, Fezrul Khan, Azhar Sulaiman dan Hasnul Rahmat. Drama ini disiarkan di TV3 pada jam 11 malam dan ditayangkan sebanyak 13 episod, pada setiap hari Selasa.

Sinopsis
Mengisahkan tentang Amira yang mempunyai konflik dengan keluarganya. Amira juga tidak tahan dengan sikap ayahnya yang mengatur kehidupannya. Konflik berterusan apabila musibah telah menimpa Tan Sri Amran dan ibu mereka, Puan Sri Maimon yang turut menyebabkan kekacauan didalam keluarga mereka. Amira juga terpaksa menghadapi kerenah kakaknya, Azlina yang sentiasa iri hati terhadap kehidupannya. Manakala abang iparnya, Lukman juga mempunyai agenda tersendiri untuk merampas harta keluarga mereka.

Pelakon
Pelakon utama
 Raja Farah sebagai Amira
 Irma Hasmie sebagai Azlina
 Hafidzuddin Fazil sebagai Tan Sri Amran
 Azizah Mahzan sebagai Puan Sri Maimon
 Ezany Nizariff sebagai Ramli
 Fezrul Khan sebagai Zamer
 Azhar Sulaiman sebagai Ashraff
 Hasnul Rahmat sebagai Lukman

Pelakon pembantu
 Abby Abadi sebagai Sofea
 Zul Ariffin sebagai Daniel
 Lan Zailan sebagai Pak Mail
 Kamalia Mat Dom sebagai Nek Piah
 Ku Faridah sebagai Mak Yam

Rujukan